На основу члана 45. Закона о средњем образовању и васпитању (Службени гласник Републике Српске број 41/18) и Споразума о сарадњи у оквиру пројекта „Унапређење практичне наставе у средњем стручном образовању“ између Министарства просвјете и културе Републике Српске и **Занатско-предузетничке** коморе Републике Српске, потписаног **28.06.2019**. године

уговорне/споразумне стране:

1.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (Назив и адреса школе)

коју заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Школа), с једне стране и

2.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(Назив и адреса **предузетника**),

којег заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту Послодавац), с друге стране,

закључили су

**УГОВОР**

о извођењу практичне наставе за школску 2019/2020. годину

**Предмет уговора**

Члан 1.

Потписнице овог уговора регулишу међусобна права и обавезе у вези са извођењем практичне наставе за ученике у оквиру пројекта „Унапређење практичне наставе у средњем стручном образовању“.

**План извођења практичне наставе**

Члан 2.

Садржај и број сати практичне наставе ће се изводити према важећем наставном плану и програму, у радним просторијама послодавца, а по распореду часова утврђеним од стране школе.

Члан 3.

Послодавац прихвата извођење практичне наставе за \_\_ ученика из \_\_\_\_\_\_\_\_\_\_\_\_\_\_\_\_\_\_\_\_\_\_\_\_ разреда, за занимање\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Обавезе предузетника**

Члан 4.

**Предузетник** се обавезује да:

* обезбиједи квалитетно и несметано извођење практичне наставе, у периоду за који ученик обавља практичну наставу у **занатско-предузетничкој радњи**, у складу са уговором и наставним планом и програмом;
* обучи ученика основним мјерама и средствима заштите на раду при извођењу практичног образовања или похађању практичне наставе,
* примјењује све опште и посебне мјере и прописе о заштити на раду, а нарочито посебне мјере о заштити омладине на раду, односно да не распоређује ученике на мjеста на којима је забрањен рад омладине на раду према важећим прописима;
* изводи практичну наставу о сопственом трошку и одговорности;
* упозна ученике и њихове родитеље/старатеље са одредбама свих општих аката који постоје у **занатско-предузетничкој радњи**, а којих је ученик дужан да се придржава током извођења практичне наставе, као и са посљедицама евентуалног непоштовања или кршења истих;
* омогући спровођење праћења извођења практичне наставе у складу са настаним планом и програмом у договору и координацији са наставником практичне наставе у објектима **занатско-предузетничке радње**;
* обавијести **Занатско-предузетничку** комору Републике Српске о закљученом уговору, као и о раскиду уговора, о чему комора води евиденцију;
* током извођења практичне наставе ученику који је на пракси у **занатско-предузетничкој радњи** исплаћује минималну накнаду по сату проведеном на пракси и која не може бити нижа од 40% од цијене сата у наведеном занимању;
* у складу са правилима која владају у **занатско-предузетничкој радњи** обезбиједи заштитну одјећу, опрему и топли оброк,
* ученике укључи у систем осигурања за случај повреде на раду,
* након школовања запосли минимално 20% ученика који задовоље тражене услове.

**Предузетник** је у обавези испунити услове за обављање практичне наставе, дефинисане Споразумом, које провјерава Комисија, коју именује Привредна комора Републике Српске.

**Обавезе школе**

Члан 5.

Школа се обавезује да:

* обезбиједи присуство ученика у складу са планом и програмом извођења практичне наставе;
* прије отпочињања практичне наставе информише ученика о његовим/њеним правима, обавезама и одговорностима за вријеме извођења практичне наставе у **занатско-предузетничкој радњи**;
* обучи ученика основним мјерама и средствима заштите на раду при извођењу практичног образовања или похађању практичне наставе;
* одреди наставника практичне наставе који ће пратити рад ученика, обилажењем ученика у **занатско-предузетничкој радњи**, за време трајања практичне наставе, којим се ни на који начин не ремети рад осталих запослених;
* води евиденцију о присуству ученика на практичној настави код пословног субјекта;
* у случају раскида уговора о извођењу практичне наставе код **предузетника** у сарадњи са **Занатско-предузетничком** комором Републике Српске, уколико постоји могућност, ученику организује извођење практичне наставе у истом занимању код другог **предузетника**, са којим је закључен уговор о обављању практичне наставе;
* подстиче каријерни развој ученика

**Дисциплинска одговорност ученика**

Члан 6.

Дисциплинска одговорност ученика за вријеме обављања практичне наставе код **предузетника** је иста као и за вријеме боравка у школи.

Појединачним уговором између ученика и **предузетника** дефинисаће се одговорности ученика за евентуално причињену материјалну штету.

Члан 7.

У случају евентуалних спорова исти ће се покушати ријешити мирним путем.

Члан 8.

Уговор се саставља у три (3) истовјетна примјерка, од којих свака страна задржава по један, а један школа доставља Министарству просвјете и културе Републике Српске.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Назив школе Назив предузетника

МП МП

Бр.\_\_\_\_\_\_\_\_\_\_\_\_\_\_\_\_\_\_ Бр.\_\_\_\_\_\_\_\_\_\_\_\_\_\_\_\_

Датум: \_\_\_\_\_\_\_\_\_\_\_\_\_\_ Датум:\_\_\_\_\_\_\_\_\_\_\_\_\_